Съобщение за инвестиционно предложение за Промени в работата на инсталации за топене и леене на алуминий и прекратяване на дейността на Инсталация за леене на стомана и чугун в ПИ с идентификатор 61710.506.30 по КК и КР на град Разград
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Икомет” ЕООД инвестиционно предложение за . Промени в работата на инсталации за топене и леене на алуминий и прекратяване на дейността на Инсталация за леене на стомана и чугун”, с местоположение: ПИ с идентификатор 61710.506.30 по КК и КР на град Разград,  предвижда:

- прекратяване на дейността на Инсталация за леене на стомана и чугун, описана в Условие № 2 към действащо Комплексно разрешително № 480-Н0/2013 г. и демонтирането й от обекта;

- премахване на участъци „Чистачен” и „Термообработка”, в т.ч. демонтаж на съоръженията;

- демонтаж на вентилатор към система за отвеждане на отработени газове на локална аспирация към електросъпротивителни пещи – 3 броя към Инсталация за леене на алуминий (УИ-1) с дебит 22 000 Нм3/час и подмяната му с вентилатор с дебит 9 000 Нм3/час;

- преустроство на Пещ № 2 от Инсталация за леене на алуминий, за която е издадено Комплексно разрешително № 480-Н0/2013 г., с цел промяна на вида на енергоносителя от ел. енергия на природен газ. Изграждане на ново изпускащо устройство към пещта за отвеждане на димните газове от горивния процес;

- поставяне на барабан за пресяване на шлака в съществуващо шлакохранилище, в т.ч. изграждане на изпускащо устройство за отвеждане на предварително пречистения въздух в атмосферата;

- осигуряване на принудително охлаждане на разлетите блокове в новопредвидени инсталации, одобрени с Решение по ОВОС № РУ 1-2/2017 г.

Гореописаните промени в Инсталациите за топене и леене на алуминий (действащи и новопроектирани) не водят до промяна на вида и характера на дейностите или промяна в производствения капацитет на площадката, одобрени с Решение по ОВОС № РУ 1-2/2017 г.
Съобразно гореизложеното, заявеното инвестиционно намерение се определя като изменение на инвестиционно предложение в обхвата на т. 4.2 от Приложение 1 към чл. 92, т. 1 от Закона за опазване на околната среда, като  намерението в своята цялост може да доведе до значителни отрицателни въздействия върху околната среда и на основание чл. 93, ал. 1, т. 3 от ЗООС следва да бъде подложено на процедура по преценяване на необходимостта от извършване оценка на въздействието върху околната среда (ОВОС). 

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 699/01.03.2018 г. 
Копие на писмото е изпратено в Община Разград, МОСВ и ИАОС.
